Treneren om Zucca: - Han ser raskere ut
Det sa John Tortorella etter overtidsseieren mot Detroit Red Wings. Ranger-treneren fikk spørsmål om hva som er forskjellen på Zuccarello nå, og tidligere i NHL-karrieren: - Han har vist at han kan forechecke. Han ser raskere ut. Vi vet alle at han er sterk offensivt. Men jeg tror at han er tryggere uten puck. Det viktigste for meg, når jeg sender ham på isen, er at han får pucken. Han er en farlig spiller med pucken. Han har vært mer stabil på alt dette enn da han var her forrige gang. Etter en anonym tilværelse i farmerligaen, ble Zuccarello kalt opp igjen til NHL for snaut to uker siden. Det har foreløpig resultert i to scoringer. 24-åringen har tidvis imponert for et Rangers-lag som er sterkt denne sesongen. I natt var han på isen da medspiller Brad Richards utnyttet et svakt forsvar, gled mellom samtlige Red Wings-spillere, og utliknet til 1-1 i den første perioden. Hockeybloggen: - Spillerne og dommerne er like dårlige Deretter gikk det tette oppgjøret mot Red Wings til spilleforlengning. Der tok en av de store gutta i Rangers, Ryan Callahan, ansvar. Han fylte 27 år i går - og avgjorde like godt kampen til Rangers' fordel.Callahan var Rangers' beste spiller i natt: - Han hadde en helt utrolig tredjeperiode, og overtid. Han betyr så mye for denne klubben. Det var fortjent at han fikk det målet, mente trener John Tortorella. PS! I papirtutgaven av VG torsdag, skriver hockeyekspert Øystein Jarlsbo om hvorfor han ikke tror Zuccarrello har noen fremtid i New York Rangers.
(Rangers-Red Wings 2-1 e.f.) I går ga New York Rangers beskjed om at de vil beholde Mats Zuccarello Aasen (24). I natt ga treneren uttrykk for at nordmannen har blitt en bedre hockeyspiller.